section_heading: Houston Rockets (2004. – 2010.)
paragraph_text: U početku sezone 2005./06. McGrady je propustio osam utakmica zbog problema s leđima. Problemi su se nastavili te je 8. siječnja 2006. u utakmici s Denver Nuggetsima, McGrady iznesen s terena i nije ga bilo pet utakmica. Tijekom McGradyevog odsustva u pet utakmica, Rocketsi nisu pobijedili ni u jednoj. Međutim i nakon povratka problemi s leđima su se nastavili, a Rocketsi su bez McGrady ostvarili omjer pobjeda i poraza 2-15.